joelniklaus/EU_Wikipedias huggingface dataset:
Sotii

Sotii (prantsuse keeles sotie või sottie sõnast sot 'narr', 'loll') oli "narrimäng", ühevaatuseline koomiline näidend 15. ja 16. sajandi Prantsusmaa teatris. Lavastuses esinesid tegelastena narrid, kes vaatlesid ja vahetasid mõtteid kaasaegse elu nähtuste ja isikute kohta – see andis sotiile satiirilise ja kohati teravalt ühiskonnakriitilise iseloomu.

Ajaloost 
Narrid kandsid etendustes traditsioonilisi lühikesi kuubesid, sukki, kellukesi või kuljuseid ja iseloomulikku narrimütsi ning pikkisid lisaks dialoogidele, mis kindlasti olid osalt kohapeal improviseeritud, oma etteastetesse akrobaatilisi trikke ja burleskset huumorit. Algkujul oli sotii müsteeriumide ja moraliteede sissejuhatav osa rahva tähelepanu tõmbamiseks või siis osa karnevalipidustustest, milles loodi ümberpööratud maailm ja narre esitleti seal kui kõrgeima tarkuse allikat. Hiljem arenes sotii sõltumatuks žanriks ja sotiisid kirjutasid haritlased, nagu Clercs de la Basoche'i, ühe juristide ühingu kleerikud, või ühingusse Enfants sans Souci koondunud rühm aadlikke.

Tuntuim sotiisid kirjutanud kirjanik oli Pierre Gringoire, ja kõige tuntum tema sotiidest on 1511. aastal etendatud "Jeu du prince des sots" ("Mäng narride vürstist"). Selles lavastuses kujutab Mère Sotte'i Narride Ema tegelaskuju, paavste või kirikut laiemalt ja sedasorti satiiri tolereeris ka Prantsusmaa kuningas. 16. sajandi jooksul sattus sotiide mängimine põlu alla ja hääbus.

Uuemal ajal 
20. sajandi kirjanik André Gide on sotiiks nimetanud oma 1914. aasta romaani "Vatikani keldrid" ("Les caves du Vatican"). Kirjanik juhib sellega tähelepanu romaani satiirilisele suunitlusele ja seostab teksti hiliskeskaegse teatrižanriga, milles õpetlik segunes farsiga ja religioossed teemad peegeldati segadusttekitavasse ilmaellu.

Vaata ka 
 Interluudium
 Vastlamäng
 Narrikirjandus

Viited 

Teatri ajalugu
Keskaja teater
Viktor Eenpalu

Viktor Eenpalu, kuni 05.02.1935 Viktor Einbund (06.04.1906 Luuga- 14.09.1942 Molotov) oli Eesti politsei- ja Poliitilise politsei ametnik.

Alghariduse sai Lugas, lõpetas Tartu Vene eragümnaasiumi 1926, Tartu Ülikooli õigusteaduskonna 1939. 

Tallinnas elas mõnda aega onu Kaarel Eenpalu juures, mistõttu sai sealt ka innustust teenida edasi politseinikuna. Asus tööle Tallinna politsei 5. jaoskonda oktoobris 1926, kus oli kuni 1927. aasta maini. Seejärel oli ajateenija Pioneeripataljonis kuni 1928 augustini ning edasi kasvandik 11.1928-03.1929 Politseikooli kõrgemas klassis. 1929-1930 oli  Tallinn-Harju prefektuuris Sadama jaoskonna konstaabel. 

Edasine karjäär oli Poliitilises politseis: assistent Petseris 01.06.1930-1934 ja Tartus 1934-1935, vanemassistent Narvas 1935-1939. 15.09.1939 kuni  04.07.1940 oli Poliitilise politsei abikomissar Pärnus. Arreteeriti NKVD poolt 24.01.1941. Erinõupidamise otsusega 31.03.1942 määrati mahalaskmisele.

Eesti politseinikud
Pioneerpataljoni koosseis
Tartu Ülikooli õigusteaduskonna vilistlased
Eesti Üliõpilaste Seltsi liikmed
Eestistatud nimega inimesed
Sündinud 1906
Surnud 1942
Brudzów

Brudzów on küla Poola Święty Krzyżi vojevoodkonnas Kielce maakonnas Morawica vallas. Brudzów asub Morawicast 5 km kagus ja Kielce kesklinnast umbes 17 km lõunas.

Święty Krzyżi vojevoodkonna külad
Leivo Sepp

Leivo Sepp (sündinud 4. märtsil 1972) on Eesti ultrajooksja ja e-Eesti vedaja.

Ta lõpetas 1987. aastal Tallinna 21. Kooli.

Ta oli projektijuht EMT-s 2001–2006. Alates 2006. aastast töötab ta Microsoftis.

Ta asutas 2009. aastal robootikakooli Robootika.COM ja on siiani selle eestvedaja.

Eesti pikamaajooksjad
Sündinud 1972
Łabędziów

Łabędziów on küla Poolas Święty Krzyżi vojevoodkonnas Kielce maakonnas Morawica vallas. Łabędziów asub Morawicast 2 km idas ja Kielce kesklinnast umbes 14 km lõunas. 

Święty Krzyżi vojevoodkonna külad
Obice

Obice on küla Poolas Święty Krzyżi vojevoodkonnas Kielce maakonnas Morawica vallas. Obice asub Morawicast umbes 7 km ja Kielce kesklinnast ligi 21 km lõunas.

Święty Krzyżi vojevoodkonna külad
Pliiklaas

Pliiklaas ehk kristallklaas või lihtsalt kristall on klaasi liik, mille puhul tavalise soodaklaasi kaltsiumkomponent on asendatud pliiga. Tüüpiliselt sisaldab pliiklaas 18–40% kaaluprotsenti plii(II)oksiidi (PbO), kõrgema pliisisaldusega klaasi nimetatakse flintklaasiks.

Hoolimata nimetusest "kristallklaas" puudub pliiklaasil kristalliline struktuur, see on nagu igasugune klaas amorfne aine. Nimetuse kristall (cristallo) andsid sellele klaasile Veneetsia klaasimeistrid, sarnasuse tõttu mäekristalliga, mida pliiklaas imiteeris.

Euroopa Liidus on reguleeritud sõna "kristall" kasutus: kristalliks tohib nimetada vaid sellist klaasi, mille pliisisaldus on vähemalt 24% ja need tooted märgistatakse ümmarguse kuldse etiketiga. Sellest madalama pliisisaldusega klaasi või sellist, millele on lisatud muid metallioksiide, tohib nimetada kristallklaasiks ja nende etikett on kolm- või nelinurkne.

Vaata ka 
 Mäekristall
 Kristallpalee
 Kristalliöö
 Kristallkingakese auhind

Viited 

Materjalid
Klaas
Podwole

Podwole on küla Poolas Święty Krzyżi vojevoodkonnas Kielce maakonnas Morawica vallas. Podwole asub Morawicast umbes 6,5 km loodes ja Kielce kesklinnast ligikaudu 11 km lõunaedelas.

Święty Krzyżi vojevoodkonna külad
Chorzelów

Chorzelów on küla Poolas Podkarpacie vojevoodkonnas Mieleci maakonnas Mieleci vallas. Chorzelów asub Mielecist 5 km põhjas ja Rzeszówist 53 km loodes.

Küla on esmamainitud 1326. aastal.

Podkarpacie vojevoodkonna külad
Wola Morawicka

Wola Morawicka on küla Poolas Święty Krzyżi vojevoodkonnas Kielce maakonnas Morawica vallas. Wola Morawicka asub Morawicast umbes kaks ja pool km kagus ja Kielce kesklinnast ligikaudu 15 km lõunas.

Święty Krzyżi vojevoodkonna külad
Oskar Seeman

Oskar Seeman (sündinud 9. oktoobril 1997 Pärnus) on eesti näitleja.

Ta lõpetas aastal 2016 Pärnu Sütevaka Humanitaargümnaasiumi ja aastal 2020 Eesti Muusika- ja Teatriakadeemia lavakunstikooli.

Ta on aastast 2020 Vanemuise teatri draamanäitleja.

Isiklikku 
Tema isa on Sepo Seeman.

Tunnustus 

 2022 – Vanemuise draamatrupi kolleegipreemia meeskõrvalosa kategoorias rollide eest lavastustes "Galilei elu" ning "Niskamäe naised".

Viited 

Eesti näitlejad
Pärnu Sütevaka Humanitaargümnaasiumi vilistlased
Eesti Muusika- ja Teatriakadeemia vilistlased
Sündinud 1997
Elar Vahter

Elar Vahter (sündinud 5. novembril 1988 Saaremaal) on eesti näitleja ja lavastaja.

Ta õppis aastatel 1996–2008 Saaremaa Ühisgümnaasiumis ning Eesti Mereakadeemias 2008–2013.  Elar Vahter jätkas haridusteed aastatel 2015–2019 Tartu Ülikooli Viljandi Kultuuriakadeemias. Ta lõpetas 2019 aastal kooli 12. lennu näitleja ja lavastaja erialal.

Alates 2019. aastast töötab ta näitlejana Rakvere Teatris.

Filmirollid
 2019 "Tõde ja õigus", režissöör Tanel Toom - sulane Jaagup
 2020 "Hüvasti, NSVL", režissöör Lauri Randla - peigmees

Lavastused
2016 TÜ VKA 12.lend: "Me veel vaatame" Alfred Hitchcock'i ainetel, erialalavastus
 2016 TÜ VKA 12.lend: "Meisterdades Margaritat" Mihhail Bulgakovi ainetel, erialalavastus
2017 TÜ VKA 12.lend: "Pühalikud Ihuhädad" Eduard Vilde ainetel, erialaeksam
 2017 "Töntsa-Täntsa", Heljo Mänd, lastelavastus
 2017 TÜ Viljandi Kultuuriakadeemia lõpuaktuse lavastus
 2017 "Päikese häll",  piduliku gala lavastus Eesti Rahva Muuseumis
 2019 "ONCE" muusikal Ugala teater, lavastaja assistent
 2019 "100 M More" Tartu Uus Teater, TÜVKA 12. lennu viimane diplomilavastus

Näitlejatööd
 2016 TÜ VKA 12.lend: "Hüljatud", lavastaja Peep Maasik – vanemuurija
 2016 TÜ VKA 12.lend: "Korter nr.50", lavastaja Mari Anton – Ješua
 2016 TÜ VKA 12.lend: "Inemise igä", Helena Kesoneni diplomilavastus – isa Ordi
 2017 TÜ VKA 12.lend: "Lembitu - kuningas ilma kuningriigita", Peep Maasiku diplomilavastus - Piiskop Albert
 2017 "Primavera Paunveres" (Ugala teater), lavastaja Šasha Pepeljajev
 2017 "Lumekuninganna" (Ugala teater), lavastaja Oleg Titov - Polaarhunt
 2018 "Vürst Gabriel ehk Pirita kloostri viimased päevad" (Tallinna Linnateater), lavastaja Diana Leesalu – Ivo sõdur
 2018 Priit Põldma "Ilmavõõras" (Saueaugu Teatritalu), lavastaja Ringo Ramul - Vidrik
 2018 Franz Kafka "Protsess" (NUKU teater), lavastaja Taavi Tõnisson – Josef K
 2019 Mehis Pihla "Kuldse liilia saladus", lavastaja Kersti Heinloo - Artur
 2020 Tuomas Kyrö "Kõike head, vana toriseja", lavastaja Eili Neuhaus - Ahtti

Viited

Välislingid
Elar Vahter Rakvere Teatri kodulehel
Noored näitlejad osalevad suvelavastuses Virumaa Teataja 23.07.2020
Rakvere Teatri Live 23.04.2020
Elar Vahter lavastusest "100 M More" 09.05.2019
Saarlased mängivad Kafka protsessis olulist rolli  Saarte Hääl 31.10.2018

Eesti näitlejad
Rakvere Teatri näitlejad
Tartu Ülikooli Viljandi Kultuuriakadeemia vilistlased
Sündinud 1988
Swifti-Tuttle'i komeet

Swifti-Tuttle'i komeet (ametlikult 109P/Swift–Tuttle) on perioodiline komeet, mis tekitab perseiidide meteoorivoolu.

Komeedi avastasid üksteisest sõltumatult Lewis Swift ja Horace Parnell Tuttle. Swift vaatles komeeti 16. juulil ja Tuttle 19. juulil 1862. Avastamisel oli komeet umbes sama hele kui Põhjanael. 1862. aastal sooritatud vaatluste järel arvati, et komeet muutub uuesti vaadeldavaks ajavahemikus 1979 kuni 1983, kuid seda ei juhtunud. Briti astronoom Brian G. Marsden arvutas välja komeeti oletatava orbiidi ja ennustas, et komeet möödub Maast 1992. aastal. Marsdeni ennustus osutus õigeks, sest komeeti märkas 1992. aastal uuesti Jaapani astronoom. Komeet on Maalt taas nähtav 2126. aastal.

Swifti-Tuttle'i komeedi tiirlemisperiood on 133 aastat. Komeedi afeel on 51,2 aü ja periheel 0,95 aü. Komeedi tuuma diameeter on 26 km ja see on suurim taevakeha, mis läheneb perioodiliselt Maale.

Viited

Komeedid
Narama

Narama on küla Poolas Väike-Poola vojevoodkonnas Krakówi maakonnas Iwanowice vallas. Narama asub Krakówi kesklinnast umbes 13 km põhjas.

Küla on esmamainitud 1440. aastal Jan Długoszi kroonikas "Liber beneficiorum" .

Viited

Väike-Poola vojevoodkonna külad
Kaarel Pogga

Kaarel Pogga (sündinud 24. septembril 1996 Tallinnas) on eesti näitleja.

Ta lõpetas 2016. aastal Tallinna Prantsuse Lütseumi ja 2020 Eesti Muusika- ja Teatriakadeemia lavakunstikooli.

Ta on aastast 2020 Vanemuise teatri draamanäitleja.

Rolle 

Eesti näitlejad
Tallinna Prantsuse Lütseumi vilistlased
Eesti Muusika- ja Teatriakadeemia vilistlased
Sündinud 1996
Lena Barbara Luhse

Lena Barbara Luhse (sündinud 30. novembril 1991 Pärnus) on eesti näitleja.

Ta lõpetas aastal 2011 Vanalinna Hariduskolleegiumi ja aastal 2020 Eesti Muusika- ja Teatriakadeemia lavakunstikooli (29. lend) .

Ta on aastast 2020 Vanemuise teatri draamanäitleja.

Hariduskäik 

 2011–2014 University of Brighton, Suurbritannia (bakalaureusekraad kunsti- ja disainiajaloos)
 2016–2020 Eesti Muusika- ja Teatriakadeemia (bakalaureusekraad näitlemises)

 2017 Vene Teatrikunsti Instituut (GITIS). Lühike koostööprogramm Leonid Heifetziga
 2018 Rose Brufordi kolledž Londonis (Erasmus)
 2019 Taani Etenduskunstide kool (Erasmus)

Tunnustus
 2018 – GITISe teatrifestival, parima näitlejanna auhind aglaja kategoorias Ivanovna rolli eest Dostojevski "Idioodis"
 2021 – aasta vanemuislane
 2022 – Bruno O'Ya stipendium

Kuulumine liitudesse 
Eesti Näitlejate Liit, Eesti Teatriliit

Rolle

Rollid filmides  
(täispikad filmid)

Triinu - "Tume paradiis", režissöör Triin Ruumet (tootmisjärgus)

Ülle - "Taevatrepp",  režissöör Mart Kivastik (tootmisjärgus)

Sister Sniger - "Veresüü" ("Kill the Child"), režissöör Lee Roy Kunz (2022)

(lühifilmid)

2021 Ene - "Koletis", režissöör Oliver Remma 

2021 Lili (peaosa) - "IX korrus", režissöör Vivian Ruumet 

2015 Eva (peaosa) - "Cover Your Eyes", režissöör Simon Alveranga

Rollid Vanemuises  

(tulevased rollid)

 Dunjaša Anton Tšehhov “Kirsiaed”(2023)

(praegused rollid)

 Olga –  I. Turgenev/M. Poulton “Armuleivasööja” (2022)

 Õde Rosa – P. Almodóvar “Kõik minu emast” (2022)

 Pille Murakas – T. Palu “Soomusrong nr 7” (2021)

 Franziska Meiser – F. Schirach “Terror” (2021)

 Niina – M. Kadastik “Head inimesed” (2020)
 Caprice Freeboys – H. Lewis/J. Sayer/H. Shields “Pangarööv” (2020)
 Agnes – J. Teller “Mitte midagi” (2020)
(varasemad rollid)
 Pippa – T. Palu/S. Holcroft “Elamise reeglid” (2020)
 Cathleen – E. O’Neill “Pikk päevatee kaob öösse” (2020)

Rollid televisioonis 
Estrid –  dokumentaalsari "Salme viikingid", director Liis Lindmaa. Eesti Rahvusringhääling

Mängis peaosa JÖRD'i 2021. a. reklaamkampaanias/ režissöör Helen Takkin, Münchhausen. Toodi ekraanile Taanis, Rootsis ja Suurbritannias. 

 Esindas Eestit 2020. aasta EXPO maailmanäitusel.

Rollid mujal teatrites  
   Roos – de Saint-Exupéry “Väike prints” (Diplomilavastus, Tallinna Linnateater, 2018)

 osalemine lavastuses – Keerd / Trupp “Valgete vete sina” (Diplomilavastus, Sakala 3, 2019)

   Jelena Popova – A. Tšehhov “Liiga palju armastust” (Diplomilavastus, Kuressaare Linnateater, 2019)

  Melania Nikolajevna – M. Gorki “Päikese lapsed” (Diplomilavastus, Eesti Draamateater, 2019)

   Leena – A. Kitzberg “Tuulte pöörises” (Diplomilavastus, Nukuteater, 2020)

Isiklikku 
Tema isa on arhitekt Ra Luhse, ema on teatrikunstnik Lilja Blumenfeld. Tema vanavanavanaisa oli Karl August Hermann.

Eesti näitlejad
Eesti Muusika- ja Teatriakadeemia vilistlased
Sündinud 1991
Vanemuise näitlejad

Viited
Maarja Johanna Mägi

Maarja Johanna Mägi (sündinud 24. märtsil 1997 Tartus) on eesti näitleja.

Ta lõpetas aastal 2020 Eesti Muusika- ja Teatriakadeemia lavakunstikooli (29. lend).

Ta on aastast 2020 Vanemuise teatri draamanäitleja.

Tunnustus 

 2019 Voldemar Panso nimeline auhind 
 2022 Vanemuise draamatrupi eripreemia aasta kõige hõivatumale draamanäitlejale, kes mängis 2021. aastal 67 etendust.

Rolle 
Filmirollid:  

Keterlyn kolmeosalises ajalooliste mängufilmide sarjas "Apteeker Melchior" (režissöör Elmo Nüganen): 

 "Apteeker Melchior" (aprill 2022)

 "Apteeker Melchior. Viirastus" (august 2022)

 "Apteeker Melchior. Timuka tütar" (2023 algus) Kolmas "Apteeker Melchiori" film lükkub järgmisesse aastasse

Filmid põhinevad Indrek Hargla kriminaalromaanidel.  

Lipuvere Leena rahvuslikus komöödias "Vigased pruudid" (režissöör Ergo Kuld). Filmivõtted toimusid Matsalu rahvuspargis suvel 2022 ja film esilinastub eeldatavasti sügisel 2023.  

Film põhineb Eduard Vilde 1888. aastal valminud samanimelisel jutustusel. 

Rollid Vanemuises: 

(praegused rollid) 

 Bianca – W. Shakespeare “Tõrksa taltsutus” (2022)

 Sofia/Ema – A. Lindgren “Vennad Lõvisüdamed” (2022)

 Virginia – B. Brecht “Galilei elu” (2021)

 Punamütsike – Vennad Grimmid / Täär „Punamütsike“ (2021)

 Ilona – H. Wuolijoki “Niskamäe naised” (2021)

 Mariliis – M. Kadastik “Head inimesed” (2020)

 Ursula-Marie – J. Teller “Mitte midagi” (2020) 

(varasemad rollid)

 Laps/Naine TV-s/Winstoni õde – G. Orwell/Icke/Macmillian “1984” (2021)

 Edna – J. B. Priestley “Inspektor tuleb” (2021)

 Emilie – O. Luts “Laul õnnest” (2020) 

(tulevased rollid)

 Matilde - E. Vilde/T. Palu "Pisuhänd 2" 

Rollid mujal teatrites:
  Väike prints – A. de Saint-Exupéry “Väike prints” (Diplomilavastus, Tallinna Linnateater, 2018)
   Osalemine lavastuses – R. Keerd/trupp  “Valgete vete sina” (Diplomilavastus, Sakala 3, 2019)
   Irina Sergejevna – A. Tšehhov / Metsanurk “Liiga palju armastust” (Diplomilavastus, Kuressaare Linnateater, 2019)
  Jelena Nikolajevna – M. Gorki “Päikese lapsed” (Diplomilavastus, Eesti Draamateater, 2019)

Viited 

Eesti näitlejad
Vanemuise näitlejad
Eesti Muusika- ja Teatriakadeemia vilistlased
Sündinud 1997
Ken Rüütel

Ken Rüütel (sündinud 24. aprillil 1995 Tallinnas) on eesti näitleja.

Ta lõpetas aastal 2014 Vanalinna Hariduskolleegiumi ja aastal 2020 Eesti Muusika- ja Teatriakadeemia lavakunstikooli.

Ta on aastast 2020 Vanemuise teatri draamanäitleja.

Rolle

Viited 

Eesti näitlejad
Eesti Muusika- ja Teatriakadeemia vilistlased
Sündinud 1995
Ott-Henrik Raidmets

Ott-Henrik Raidmets (sündinud 11. märtsil 1993 Pärnus) on eesti näitleja ja jalgpallur.

Ta lõpetas aastal 2012 Vanalinna Hariduskolleegiumi ja aastal 2016 Eesti Muusika- ja Teatriakadeemia lavakunstikooli.

Ta on aastast 2016 Pärnu teatri Endla näitleja.

Ta mängib jalgpalli klubis Tallinna FC Reaal.

Rolle

Viited

Välislingid
Ott-Henrik Raidmets Endla teatri kodulehel

Endla näitlejad
Eesti jalgpallurid
Eesti Muusika- ja Teatriakadeemia vilistlased
Sündinud 1993
Victor Glover

Victor Jerome Glover (sündinud 30. aprillil 1976) on Ameerika Ühendriikide mereväelane ja NASA astronaut.

Glover lõpetas 2001. aastal mereväelenduri koolituse ning sai F/A-18 Horneti piloodiks. 2007. aastal sai ta katselenduriks. 2013. aastal valiti ta NASA astronaudiks.

2018. aastal teatas NASA, et Glover on määratud missiooni SpaceX Crew-1 piloodiks. Missioon startis 16. novembril 2020 ning Glover sai 64. ja 65. ekspeditsiooni liikmeks. Ta jõudis tagasi Maale 2. mail 2021.

Viited

Ameerika Ühendriikide astronaudid
Ameerika Ühendriikide sõjaväelased
Sündinud 1976
Don DeLillo

Donald Richard DeLillo (sündinud 20. novembril 1936 New Yorgis) on itaalia päritolu Ameerika Ühendriikide kirjanik, näitekirjanik, stsenarist ja esseist.

Ta sündis aastal 1936 Bronxis New Yorgis itaalia (pärit Montaganost Campobasso provintsist) perekonnas. Ta lõpetas aastal 1958 bakalaureusena Fordhami ülikooli.

Eesti keeles ilmunud teosed 
"Valge müra" (tõlkinud Martin Oja; Pegasus 2005)
"Cosmopolis" (tõlkinud Liisi Rünkla; Loomingu Raamatukogu 21-23, 2020)
"Null K" (tõlkinud Kersti Unt; Varrak 2020 (Moodne aeg))

Ameerika Ühendriikide kirjanikud
Sündinud 1936
Ryan Murray

Ryan James Murray (sündinud 27. septembril 1993 Reginas, Saskatchewani provintsis) on Kanada jäähokimängija, kes mängib kaitsjana NHL-i klubis Colorado Avalanche.

Aastatel 2009–2013 mängis ta neli hooaega Western Hockey League'i klubis Everett Silvertips.

2012. aastal valis Columbus Blue Jackets ta NHL-i draftis teise valikuna. NHL-is tegi ta debüüdi 4. oktoobril 2013 mängus Calgary Flamesi vastu. Esimese värava lõi ta liigas sama aasta 25. oktoobril mängus Toronto Maple Leafsi vastu. Murray on sageli olnud kimpus vigastustega, näiteks hooajal 2014–15 osales ta vaid kaheteistkümnes põhihooaja mängus.

2020. aasta oktoobris siirdus ta Devilsi. 2021. aasta augustis sõlmis ta üheaastase lepingu Colorado Avalanche'iga.

2016. aastal tuli Murray Kanada jäähokikoondise koosseisus maailmameistriks. Ta on kuulunud Kanada koondisse veel ka 2012. ja 2018. aastal.

Viited

Välislingid 
 Ryan Murray veebilehel NHL.com 
 Ryan Murray veebilehel hockeydb.com 

Kanada jäähokimängijad
Columbus Blue Jacketsi mängijad
New Jersey Devilsi mängijad
Colorado Avalanche'i mängijad
Sündinud 1993
Vladimir Antipp

Vladimir Antipp (sündinud 7. novembril 1949) on Eesti näitleja.

Ta lõpetas aastal 1973 Moskva Riikliku Kultuuri Instituudi.

Ta on aastast 1973 Vene Teatri näitleja.

Isiklikku 
Ta on abielus näitleja Lilia Šinkarjovaga, nende tütar Maria Antipp (sündinud 1981) on Venemaa näitleja.

Tunnustused 
 Valgetähe V klassi teenetemärk (2018)

Viited

Välislingid
Vladimir Antipp Vene Teatri kodulehel

Rolle 

Eesti näitlejad
Vene Teatri näitlejad
Valgetähe V klassi teenetemärgi kavalerid
Sündinud 1949
Justin Faulk

Justin Michael Faulk (sündinud 23. detsembril 1992 South St. Paulis, Minnesotas) on USA jäähokimängija, kes mängib kaitsjana NHL-i klubis St. Louis Blues.

Hooajal 2010–11 mängis ta University of Minnesota Duluth jäähokimeeskonnas. Ta tuli samal hooajal klubiga ülikooliliiga võitjaks.

2010. aastal valiti ta NHL-i draftis Carolina Hurricanesi poolt 37. valikuna. 2011. aasta aprillis sõlmis ta Hurricanesiga kolmeaastase lepingu. Hooaja 2010–11 väljalangemismängudes debüteeris ta American Hockey League'i klubis Charlotte Checkers. Järgmisel hooajal tegi ta Hurricanesi meeskonnas debüüdi NHL-is. Esimese värava lõi ta NHL-is 9. detsembril 2011 mängus Winnipeg Jetsi vastu. Oma debüüthooajal 2011–12 valiti Faulk NHL-i sümboolsesse koosseisu (NHL All-Rookie Team).

Hurricanesis mängis Faulk kokku kaheksa hooaega. Hooajal 2017–18 oli ta koos Jordan Staaliga Hurricanesi kapten. 13. veebruaril 2018 tegi Faulk mängus Los Angeles Kingsi vastu kübaratriki. Ta sai NHL-i ajaloo kümnendaks kaitsemängijaks, kes on suutnud ühes mängus lüüa kolm väravat järjest.

2019. aasta septembris liitus Faulk Bluesiga, kellega sõlmis seitsmeaastaase lepingu.

Aastatel 2015, 2016 ja 2017 on Faulk osalenud NHL-i tähtede mängul.

2013. ja 2015. aasta maailmameistrivõistlustel on Faulk USA jäähokikoondise koosseisus võitnud pronksmedali. 2013. aasta maailmameistrivõistlustel andis ta kaitsemängijatest enim väravasööte (kokku kuus). Ta kuulus USA koondisse ka 2014. aasta taliolümpiamängudel, kus saavutati neljas koht. Ta oli 2014. aasta olümpiaturniiril USA noorim koondislane.

Viited

Välislingid 
 Justin Faulk NHL.com lehel
 Justin Faulk hockeydb.com lehel

Ameerika Ühendriikide jäähokimängijad
Carolina Hurricanesi mängijad
St. Louis Bluesi mängijad
Sündinud 1992
Alexandr Domowoy

Alexandr Domowoy (ka Aleksandr Domovoi; sündinud 30. novembril 1988) on Eesti näitleja.

Ta õppis aastatel 2007–2009 kool-stuudios "TODES" Tallinnas. Aastatel 2012–2013 õppis ta Tallinna Ülikoolis tantsu- ja koreograafia õppetoolis. Aastal 2017 lõpetas ta Tartu Ülikooli Viljandi Kultuuriakadeemia etenduskunstide osakonna näitleja erialal.

Ta on aastast 2018 Vene Teatri näitleja.

Rollid

Välislingid 
Alexandr Domowoy Vene Teatri kodulehel
Alexandr Domowoy Viljandi Kultuuriakadeemia 11. lennu kodulehel

Eesti näitlejad
Vene Teatri näitlejad
Tartu Ülikooli Viljandi Kultuuriakadeemia vilistlased
Sündinud 1988
KGB (Valgevene)

Valgevene Vabariigi Riikliku Julgeoleku Komitee (valgevene keeles Камітэт дзяржаўнай бяспекі Рэспублікі Беларусь, lühend КДБ KDB; vene keeles Комитет государственной безопасности Республики Беларусь, lühend КГБ KGB) on Valgevene ametkond (eriteenistus), mille ülesanne on riikliku julgeoleku tagamine ning luure- ja vastuluuretegevus. Valgevene on üks vähestest endistest Nõukogude Liidu liiduvabariikidest, mis on säilitanud nõukogudeaegse nimekuju KGB (valgevene keeles KDB).

Valgevene KGB on Nõukogude Liidu KGB üks järeltulijatest. Kuna bolševike salapolitsei tšekaa asutaja Feliks Dzeržinski sündis praeguse Valgevene territooriumil, on ta jäänud president Aleksandr Lukašenka aegses riiklikus ideoloogias tähtsale kohale. Valgevene KGB-d reguleerib seadus "Valgevene vabariigi riikliku julgeoleku organitest".

Juulis 2008 nimetati KGB juhiks kindralmajor Vadim Zaitsev, kes oli enne seda president Lukašenka isikliku turvateenistuse ülem. Tema ametiaeg kestis 2012. aasta novembrini, mil ametisse sai Valeri Vakultšik. Ametlikult allub KGB otse presidendile. Inimõigusorganisatsioonid, Ameerika Ühendriigid ja Euroopa Liit on Valgevene KGB-d süüdistanud salapolitsei võtetes ja inimõiguste rikkumistes.

Valgevene KGB-le allub ka Valgevene peamine terrorivastane üksus Alfa grupp, mis aitab vajadusel korda hoida ka miilitsal ja muudel korrakaitseüksustel.

Vaata ka
Inimõigused Valgevenes

Viited

Välislingid
Valgevene Vabariigi Riikliku Julgeoleku Komitee ametlik koduleht (inglise keeles)

Valgevene
Luureagentuurid
Sergei Furmanjuk

Sergei Furmanjuk (sündinud 31. mail 1981 Tallinnas) on Eesti näitleja.

Ta lõpetas aastal 1999 Tallinna Kesklinna Vene Gümnaasiumi. Ta osales aastatel 1988–1998 Pinocchio teatristuudios, õppis aastatel 1999–2002 Tallinna Pedagoogikaülikooli sotsiaalteaduskonnas, lõpetas aastal 2006 Moskva Kunstiteatri (MHAT) kool-stuudio (Igor Zolotovitski ja Sergei Zemtsovi klassis).

Aastast 2006 on ta Vene Teatri näitleja.

Välislingid 
Sergei Furmanjuk Vene Teatri kodulehel
Sergei Furmanjuk Eesti Entsüklopeedia veebiversioonis

Rolle 

Eesti näitlejad
Vene Teatri näitlejad
Sündinud 1981
Derek Stepan

Derek Kenneth Stepan (sündinud 18. juunil 1990 Hastingsis, Minnesotas) on USA jäähokimängija, kes mängib NHL-i klubis Carolina Hurricanes keskründajana.

Aastatel 2008–2010 mängis ta Wisconsini Ülikooli jäähokimeeskonnas.

2008. aastal valis New York Rangers ta NHL-i draftis 58. valikuna. 2010. aasta juulis sõlmis ta Rangersiga oma esimese profilepingu. NHL-is debüteeris ta Rangersi meeskonnas 9. oktoobril 2010 mängus Buffalo Sabresi vastu, tehes selles mängus kübaratriki. Ta sai sellega NHL-i ajaloo neljandaks mängijaks, kes on oma debüütmängus kübaratriki teinud. Hooaja 2012–13 alguses toimunud NHL-i tööseisaku ajal mängis ta Soome kõrgliiga klubis KalPa.

2017. aasta juunis siirdus Arizona Coyotesi. 2020. aasta detsembris müüdi tema mängijaõigused Ottawa Senatorsile.

2021. aasta juulis sõlmis ta üheaastase lepingu Carolina Hurricanesiga.

2010. aastal tuli Stepan USA kuni 20-aastaste koondisega juunioride maailmameistriks. Ta oli 2010. aasta juunioride maailmameistrivõistlustel turniiri resultatiivseim mängija (4+10). USA jäähokikoondisse on ta kuulunud 2011. aasta maailmameistrivõistlustel ja 2014. aasta taliolümpiamängudel.

Viited

Välislingid 
 Profiil NHL.com lehel
 Profiil lehel hockeydb.com 

Ameerika Ühendriikide jäähokimängijad
New York Rangersi mängijad
Arizona Coyotesi mängijad
Ottawa Senatorsi mängijad
Carolina Hurricanesi mängijad
Sündinud 1990
Marcel Sabitzer

Marcel Sabitzer (sündinud 17. märtsil 1994 Grazis) on Austria jalgpallur, kes mängib poolkaitsjana Saksamaa kõrgliiga klubis Müncheni Bayern ja Austria jalgpallikoondises.

2010. aastal debüteeris ta Austria kõrgliigas Mödlingi Admira Wackeri meeskonnas. 2013. aasta jaanuaris liitus ta Viini Rapidiga.

2014. aasta mais sõlmis ta lepingu Saksamaa klubiga RB Leipzig, mis mängis toona veel Saksamaa esiliigas. Hooajal 2014–15 mängis ta laenul Austria kõrgliiga klubis Salzburgi Red Bull. Ta lõi sel hooajal Austria liigas 19 väravat ja tuli klubiga Austria meistriks. Liigas oli Sabitzer paremuselt kolmas väravakütt.

Alates hooajast 2015–16 kuulus Sabitzer Leipzigi põhikoosseisus. Hooajal 2016–17 debüteeris ta klubiga Saksamaa kõrgliigas.

2021. aasta augustis siirdus ta 16 miljoni euro eest Müncheni Bayerni, kellega sõlmis viieaastase lepingu.

Austria jalgpallikoondises debüteeris Sabitzer 5. juunil 2012 sõprusmängus Rumeenia vastu. Koondisekarjääri esimese värava lõi ta 30. mail 2014 sõprusmängus Islandi vastu. Ta kuulus Austria koondisse 2016. ja 2021. aasta Euroopa meistrivõistlustel.

2017. aastal valiti Sabitzer Austria aasta jalgpalluriks.

Tema isa Herfried Sabitzer oli samuti jalgpallur.

Saavutused 
Red Bull Salzburg
Austria Bundesliga: 2014–15
Austria karikas: 2014–15

Välislingid 

Austria jalgpallurid
RB Leipzigi mängijad
Salzburgi Red Bulli mängijad
Müncheni Bayerni mängijad
Bundesliga mängijad
Sündinud 1994
Julian Nagelsmann

Julian Nagelsmann (sündinud 23. juulil 1987 Landsberg am Lechis) on Saksamaa jalgpallitreener. Ta juhendab aastast 2021 Müncheni Bayernit.

Ta kuulus noorena FC Augsburgi ja TSV 1860 Müncheni noorteakadeemiasse, kuid tema mängijakarjääri lõpetas vigastus.

Nagelsmann alustas treenerina tööd TSG 1899 Hoffenheimi noortevõistkondade juures. Aastatel 2016–2019 oli ta klubi põhimeeskonna peatreener. 2017. aastal valiti ta Saksamaa aasta jalgpallitreeneriks.

2019. aasta juunis sai ta RB Leipzigi peatreeneriks. Ta sõlmis klubiga nelja-aastase lepingu. 10. märtsil 2020 alistas Leipzig UEFA Meistrite Liiga kaheksandikfinaalis Tottenham Hotspuri, millega sai Nagelsmann kõige noorimaks peatreeneriks, kes on UEFA Meistrite Liigas veerandfinaali jõudnud.

Viited 

Saksamaa jalgpallitreenerid
Sündinud 1987
Christopher Nkunku

Christopher Alan Nkunku (sündinud 14. novembril 1997 Lagny-sur-Marne'is) on Prantsusmaa jalgpallur, kes mängib poolkaitsjana Saksamaa kõrgliiga klubis RB Leipzig.

Ta alustas klubikarjääri Paris Saint-Germainis, mille noorteakadeemiaga liitus ta 2010. aastal. Klubi põhimeeskonnas debüteeris ta 8. detsembril 2015 UEFA Meistrite Liiga alagrupimängus Donetski Šahtari vastu. Esimese värava lõi ta Paris Saint-Germainis 7. jaanuaril 2017 karikamängus Bastia vastu.

2019. aasta juulis sõlmis ta viieaastase lepingu Leipzigiga.

Nkunku on kuulunud Prantsusmaa noortekoondistesse.

Ta on Kongo päritolu.

Saavutused 
Paris Saint-Germain
Ligue 1: 2015–16, 2017–18, 2018–19
Coupe de France: 2015–16, 2016–17
Coupe de la Ligue: 2016–17, 2017–18
Trophée des Champions: 2015, 2016, 2017, 2018

Viited 

Prantsusmaa jalgpallurid
Paris Saint-Germaini jalgpallurid
RB Leipzigi mängijad
Ligue 1 mängijad
Bundesliga mängijad
Sündinud 1997
Kliment Timirjazev

Kliment Timirjazev (1843 – 28. aprill 1920) oli vene bioloog, taimefüsioloog.

K. A. Timirjazev oli kauaaegne Petrovski Põllumajanduse Akadeemias õppejõud. 1923. aastal nimetati see akadeemia K. A. Timirjazevi nimeliseks Moskva Põllumajanduse Akadeemiaks.

Teosed eesti keeles
Timiräsew, Kliment 1907. Charles Darwin ja tema õpetus. (Enno, Ernst, tlk.) Tartu: Noor-Eesti.
Timirjazev, Kliment 1945. Taime elu. (Port, Jaan, tlk.) Tartu: RK „Teaduslik Kirjandus“.
Timirjazev, Kliment 1947. Charles Darwin ja tema õpetus. (Saul, Alfred Richard, tlk.; Mesterhazi, M., eessõna.) Tallinn: Pedagoogiline Kirjandus.
Timirjazev, Kliment 1949. Ajalooline meetod bioloogias. (Pill, J., tlk.; Komarov, V. L., eessõna.) Tartu: Teaduslik Kirjandus.

Venemaa bioloogid
Taimefüsioloogid
Sündinud 1843
Surnud 1920
Yussuf Poulsen

Yussuf Yurary Poulsen (sündinud 15. juuniil 1995 Kopenhaagenis) on Taani jalgpallur, kes mängib ründajana Saksamaa kõrgliiga klubis RB Leipzig ja Taani jalgpallikoondises.

Ta alustas klubikarjääri Taani klubis Lyngby Boldklub, mille koosseisus debüteeris ta Taani kõrgliigas 2011. aastal. Hooajal 2012–13 lõi Poulsen Taani esiliigas mängides 11 väravat.

2013. aasta juulis liitus ta Leipzigiga, mis oli tõusnud Saksamaa tugevuselt kolmandasse liigasse. Hooajal 2016–17 debüteeris ta klubiga Saksamaa kõrgliigas.

Taani jalgpallikoondises tegi Poulsen debüüdi 11. oktoobril 2014 mängus Albaania vastu. Koondisekarjääri esimese värava lõi ta 13. juunil 2015 EM-i valikmängus Serbia vastu. Ta kuulus Taani koondisse 2018. aasta maailmameistrivõistlustel, kus ta lõi esimeses alagrupimängus värava Peruu vastu.

Tema isa on Tansaania päritolu ja ema taanlanna.

Välislingid 

Taani jalgpallurid
RB Leipzigi mängijad
Bundesliga mängijad
Sündinud 1995
Ilja Nartov

Ilja Nartov (sündinud 5. detsembril 1971 Tallinnas) on Eesti näitleja.

Ta lõpetas aastal 1989 Tallinna 45. Keskkooli ja aastal 1996 Peterburi Riikliku Teatriakadeemia (Vladimir Petrovi kursusel).

Ta on aastast 1996 Vene Teatri näitleja.

Välislingid
Ilja Nartov Vene Teatri kodulehel
Ilja Nartov Eesti teatri biograafilise leksikoni veebiversioonis
Ilja Nartov Eesti filmi andmebaasis
Ilja Nartovi kodulehekülg (vene keeles)

Rolle 

Eesti näitlejad
Vene Teatri näitlejad
Sündinud 1971
James Reimer

James Reimer (sündinud 15. märtsil 1988 Arborgis, Manitobas) on Kanada jäähokimängija, kes mängib väravavahina NHL-i klubis San Jose Sharks.

Aastatel 2005–2008 mängis ta kolm hooaega Western Hockey League'i klubis Red Deer Rebels.

2006. aastal valis Toronto Maple Leafs ta NHL-i draftis 99. valikuna. 2008. aastal asus ta mängima American Hockey League'i klubis Toronto Marlies, mis on Maple Leafsi noorteklubi. NHL-is debüteeris ta 10. detsembril 2010 mängus Atlanta Thrashersi vastu, sekkudes mängu kolmandal veerandajal Jonas Gustavssoni asemele. Esimest korda kuulus Reimer algkoosseisu 1. jaanuaril 2011 mängus Ottawa Senatorsi vastu. Leafsis mängis ta kokku kuuel hooajal

2016. aasta veebruaris liitus ta San Jose Sharksiga, kuid ta mängis seal vaid hooaja 2015–16 lõpuni. Seejärel liitus Reimer Florida Panthersiga, kus ta mängis kolm hooaega. 2019. aasta juunis siirdus ta Carolina Hurricanesi. 2021. aasta juulis naasis ta Sharksi, sõlmides klubiga kaheaastase lepingu.

Reimer on kuulunud Kanada jäähokikoondisse 2013. ja 2014. aasta jäähokimaailmameistrivõistlustel.

Viited

Välislingid 
 James Reimer NHL.com lehel
 James Reimer hockeydb.com lehel

Kanada jäähokimängijad
Toronto Maple Leafsi mängijad
San Jose Sharksi mängijad
Florida Panthersi mängijad
Carolina Hurricanesi mängijad
Sündinud 1993
Larissa Savankova

Larissa Savankova (sündinud 12. augustil 1965 Penzas) on Eesti näitleja.

Ta lõpetas aastal 1982 Kuznetskis keskkooli saksa keele eriklassis ja 1986 näitleja erialal Voroneži Riikliku Kunstide Instituudi.

Ta on aastast 1987 Vene Teatri näitleja. Ta on esinenud tantsijana, töötanud tantsu‑ ja lavaliikumise õpetajana aeg‑ajalt Šveitsis, Rootsis ja Itaalias ning Paula Mannekeenide Koolis ja Fouettè Balletikoolis. Ta on mänginud filmides ("Kus sa ka polnud", 1992, Ukraina; "Vene sõber", 1992, Soome; "Kaksikelu", 2003, Exitfilm) ja teleseriaalides ("Eestlane ja venelane", 2008–2009).

Rolle

Tunnustus
2021 Valgetähe V klassi teenetemärk

Viited

Välislingid
Larissa Savankova Vene Teatri kodulehel
Larissa Savankova Eesti teatri biograafilise leksikoni veebiversioonis
Larissa Savankova Eesti filmi andmebaasis

Eesti näitlejad
Vene Teatri näitlejad
Valgetähe V klassi teenetemärgi kavalerid
Sündinud 1965
Korzkiew

Korzkiew on küla Poolas Väike-Poola vojevoodkonnas Krakówi maakonnas Zielonki vallas. Korzkiew asub Krakówi kesklinnast umbes 12 km põhjaloodes.

Väike-Poola vojevoodkonna külad
Borzęta

Borzęta on küla Poolas Väike-Poola vojevoodkonnas Myślenice maakonnas Myślenice vallas. Borzęta asub Myślenicest umbes 5 km kirdes ja Krakówi kesklinnast ligikaudu 22 km lõunas.

Viited

Väike-Poola vojevoodkonna külad
Zasań

Zasań on küla Poolas Väike-Poola vojevoodkonnas Myślenice maakonnas Myślenice vallas. Zasań asub Myślenicest umbes 8 km idas ja Krakówi kesklinnast ligikaudu 28 km lõunas.

Väike-Poola vojevoodkonna külad
Jakob Chychrun

Jakob Chychrun (sündinud 25. juunil 1998 Boca Ratonis, Floridas) on Kanada – Ameerika Ühendriikide jäähokimängija, kes mängib kaitsjana NHL-i klubis Arizona Coyotes.

Aastatel 2014–2016 mängis ta kaks hooaega Ontario Hockey League'i klubis Sarnia Sting.

2016. aastal valiti ta NHL-i draftis Coyotesi poolt 16. valikuna. Sama aasta juunis sõlmis ta klubiga kolmeaastase lepingu. Alates hooajast 2016–17 on ta kuulunud Coyotesi põhikoosseisu. Esimese värava lõi ta NHL-is 20. oktoobril 2016 mängus Montreal Canadiensi vastu. 2018. aasta novembris pikendas ta Coyotesiga lepingut kuue aasta võrra.

Tema isa Jeff Chychrun oli samuti jäähokimängija.

Viited

Välislingid 
 Profiil NHL.com lehel
 Profiil hockeydb.com lehel

Kanada jäähokimängijad
Ameerika Ühendriikide jäähokimängijad
Arizona Coyotesi mängijad
Sündinud 1998
Jeff Petry

Jeff Petry (sündinud 9. detsembril 1987 Ann Arboris, Michiganis) on Ameerika Ühendriikide jäähokimängija, kes mängib kaitsjana NHL-i klubis Pittsburgh Penguins.

Aastatel 2005–2007 mängis ta United States Hockey League'i klubis Des Moines Buccaneers. Aastatel 2007–2010 mängis ta kolm hooaega Michigani Osariigi Ülikooli jäähokimeeskonnas.

2006. aastal valis Edmonton Oilers ta NHL-i draftis 45. valikuna. Hooaja 2009–10 lõpus debüteeris ta American Hockey League'i (AHL) klubis Springfield Falcons. Hooaja 2010–11 esimeses pooles mängis Petry AHL-is Oklahoma City Barons. NHL-is debüteeris ta Oilersi meeskonnas 28. detsembril 2010 mängus Buffalo Sabresi vastu. Esimese värava lõi ta NHL-is 4. veebruaril 2011 mängus Dallas Starsi vastu.

2015. aasta märtsis siirdus Petry Montreal Canadiensi. Seal mängis ta kuni hooaja 2021/22 lõpuni. 2021. aastal jõudis ta Canadiensiga Stanley karika finaali, kus kaotati Tampa Bay Lightningile.

2022. aasta juulis kaubeldi Petry koos Ryan Poehlingiga Canadiensiga Pittsburgh Penguinsi.

2013. aasta maailmameistrivõistlustel võitis Petry USA jäähokikoondise koosseisus pronksmedali.

Tema isa Dan Petry on endine pesapallur.

Viited

Välislingid 
 Jeff Petry NHL.com lehel
 Jeff Petry hockeydb.com lehel

Ameerika Ühendriikide jäähokimängijad
Edmonton Oilersi mängijad
Montreal Canadiensi mängijad
Pittsburgh Penguinsi mängijad
Sündinud 1987
George Gaylord Simpson

George Gaylord Simpson (16. juuni 1902 – 6. oktoober 1984) oli Ameerika Ühendriikides töötanud zooloog, paleontoloog ja evolutsioonibioloog.

Ta töötas New Yorgis Ameerika Loodusloo Muuseumis ja Harvardi Ülikoolis selgroogsete paleontoloogia professorina.

Teosed eesti keeles
Simpson, George Gaylord 1973. Bioloogia ja teaduse olemus [1–2]. (Maavara, Vambola, tlk.) Eesti Loodus (6): 369–373, (7): 424–428.

Viited

Ameerika Ühendriikide bioloogid
Sündinud 1902
Surnud 1984
Mniów

Mniów on küla Poolas Święty Krzyżi vojevoodkonnas Kielce maakonnas, Mniówi valla halduskeskus. Mniów asub Kielce kesklinnast ligi 20 km põhjakirdes.

Święty Krzyżi vojevoodkonna külad
Cam Talbot

Cameron Talbot (sündinud 5. juulil 1987 Caledonias Ontario provintsis) on Kanada jäähokimängija, kes mängib väravavahina NHL-i klubis Ottawa Senators.

Aastatel 2004–2007 mängis ta Ontario Junior Hockey League'i klubis Hamilton Red Wings. Aastatel 2007–2010 mängis ta Huntsville'i Alabama Ülikooli jäähokimeeskonnas.

2010. aasta märtsis sõlmis ta lepingu NHL-i klubiga New York Rangers. Pärast kolme hooaega American Hockey League'i klubis Hartford Wolf Pack debüteeris Talbot Rangersi meeskonnas 24. oktoobril 2013 mängus Philadelphia Flyersi vastu.

2015. aasta juunis liitus Talbot Edmonton Oilersiga. Hooajal 2016–17 saavutas Talbot Oilersiga põhihooajal 42 võitu, saades sellega ühel põhihooajal enim võite saavutanud Oilersi väravavahiks läbi aegade. Oilers jõudis esimest korda pärast kümmet aastat väljalangemismängudele. Konverentsi poolfinaalis kaotas Oilers sel hooajal Anaheim Ducksile mängudega 3:4.

2019. aasta veebruaris siirdus ta Philadelphia Flyersi, kuid ta mängi seal vaid hooaja 2018–19 lõpuni. 2019. aasta juulis sõlmis ta aastase lepingu Calgary Flamesiga. 2020. aasta oktoobris sõlmis ta kolmeaastase lepingu Minnesota Wildiga. 2022. aasta juulis kaubeldi Talbot Wildist Filip Gustavssoni vastu Ottawa Senatorsi.

2016. aastal tuli Talbot Kanada jäähokikoondise koosseisus maailmameistriks.

Viited

Välislingid 
 Cam Talbot veebilehel NHL.com 
 Cam Talbot veebilehel hockeydb.com 

Kanada jäähokimängijad
New York Rangersi mängijad
Edmonton Oilersi mängijad
Philadelphia Flyersi mängijad
Calgary Flamesi mängijad
Minnesota Wildi mängijad
Sündinud 1987
Paruchy

Paruchy on küla Poolas Święty Krzyżi vojevoodkonnas Końskie maakonnas Końskie vallas. Paruchy asub Końskiest umbes 11 km idakirdes ja Kielce kesklinnast ligikaudu 41 km põhjas.

Święty Krzyżi vojevoodkonna külad
Mats Neumann

Mats Neumann ( 1849 Tuule talu, Holstre vald, Paistu kihelkond – 1921) oli Eesti varase ärkamisaja tegelane Paistu kihelkonnas.

Isiklikku 
Mats Neumann

Naine Mari Neumann (Arro), 1849–1913. Sündis Muri talus, Aidu vallas, Paistu kihelkonnas.

Neil oli viis last: Hans Neumann, Jakob Neumann, Anna Neumann, Jaan Neumann ja Marie Neumann.

Elulugu 

Aidu valla Muri talu peremees – esimene omanik. Asus Muri tallu koduväiks umbes 1870. aastal.

Aidu ja Paistu vallavanem (1878 Aidu vallavanem), kuni aastani 1886 oli maakonna nekruudi võtmise kommissioni saadik. 

Nimetatud kui Paistu-Aidu endine wallawanem ja siiamaalne kommissioni saadik.

Paistu kiriku vöörmünder (vastav märge aasta kohta 1916. a).

Osales Viljandi Eesti Põllumeeste Seltsi tegevuses, sealhulgas koduloomade, põllu- ja käsitöö väljanäitustel, saades auhindu vähemalt aastatel 1886, 1888, 1890, 1905.

1887 Aleksandri kooli Paistu kihelkonna abikomitee asutaja liige.

1888 Paistu kaupluse asutaja ja Paistu alevi hoonete ehitaja. Pakkus 1909.a. Paistu seltsidele, et annab / ehitab neile Muri talu maale hoone / ruumid, kuid jäi ellu viimata.

Paistu turnipidude üks kaaskorraldajaid (peod toimusid Muri talu heinamaal).

1895 Paistu esimese jaanitule kontserdi üks korraldajaid koos F. Saebelmanni ja P. Ruubeliga. Toimus Muri talu heinamaal.

Paistu Vabatahtliku Tuletõrje Seltsi asutaja ja pikaaegne esimees;

Paistu Haridusseltsi asutajaliige ja pikaaegne esimees;

Paistu rahvamaja idee üks peamiseid algatajaid.

Raamatuid
"Paistu kroonika 1834 - 1944, ärkamisaja häll", Paistu kihelkonna ja küla ajaloo kohta ning rolli kohta ärkamisajal, Jaak-Adam Looveer, 2021.

Viited

Eesti vallavanemad
Eesti tuletõrjujad
Liivimaa inimesed
Sündinud 1849
Surnud 1921
Jakob Neumann

Jakob Neumann on hilisema ärkamisaja aktiivsem seltskonnategelane Paistus.

Elulugu 
Paistu vanem ja aktiivsem seltskonnategelane Jakob Neumann. Ta siirdus varakult äritegevusse juhtides oma kauplust Paistus üle 30 aasta. Isa surma järel pidas ta ka oma kodutalu. J. Neumann oli liikuva ja energilise isikuna huvitatud seltskonnategevusest. Ta on olnud Paistu kandvaimaks seltskonnategelaseks üle 30 a. kestel. Ta oli Paistu Haridusseltsi organiseerijaks. Tema algatusel pandi alus ka Paistu Vabatahtlikule Tuletõrje Ühingule, mille esimeheks ta oli pikemat aega. Kaitseliidu Paistu kompaniis oli ta majandusülemaks ning juhatusliikmeks. Võttis osa vabadussõjalaste liidu Aidu osakonna tegevusest. Elavalt tegutses ta ka omavalitsuses, olles kauaaegne Aidu vallakohtu esimees, vallawolikogu ja revisjonikomisjoni liige.

Aidu vallakohtu esimees, volikogu ja revisjonikomisjoni liige;

Pikaaegne Paistu Vabatahtliku Tuletõrje ühingu esimees ja asutajaliige;

Viljandi Maakonnanõukogu liige, sh valitud maksujaoskonna ärimaksu komiteesse, artikkel 1923.a;

Paistu Haridusseltsi asutaja (üks kolmest asutajast) aastal 1907, valitud seltsi auliikmeks 1932.a;

Paistu Masinatarvitajate Ühingu juhatuses, asutatud 1920.a;

Loodi Piimaühingu juhatuses, asutatud 1923.a;

Turba ja Vee Ühingu juhatuses;

Viljandi Põllumeeste Seltsis juhatuses;

Kaitseliidu Paistu Kompani kauaaegne majanduspealik ja juhatuse liige;

Vabadussõjalaste Liidu Paistu osakonna liige.

Raamatuid 
"Paistu kroonika 1834 - 1944, ärkamisaja häll", Paistu kihelkonna ja küla ajaloo kohta ning rolli kohta ärkamisajal, Jaak-Adam Looveer, 2021.

Isiklikku 

Jakob Neumann (1877–1932) Sündis Muri talus Aidu vallas, Paistu kihelkonnas. Õppis Paistu kihelkonnakoolis.

Naine (I) Marie Neumann (Hansen), ühine tütar Karin Margus (Neumann); Naine (II) Liis Neumann (Rühka) sündis Tarvastu kihelkonna Tarvastu mõisas, ühine tütar Laine Velner (Neumann).

Tema isa oli Mats Neumann, varase ärkamisaja tegelane Paistus.

Viited 

Sündinud 1877
Surnud 1932
Eesti Kultuurkapitali rahvakultuuri sihtkapitali elutööpreemia

Eesti Kultuurkapitali rahvakultuuri sihtkapitali elutööpreemia on üks Eesti Kultuurkapitali välja antavatest elutööpreemiatest, mis määratakse kultuuri- ja sporditegelastele elutöö eest.

Igal aastal antakse välja kaheksa Eesti Kultuurkapitali elutööpreemiat. Rahvakultuuri sihtkapitali elutööpreemiaid antakse välja alates 2014. aastast.

Preemiasumma suurused kinnitab Eesti Kultuurkapitali nõukogu igal aastal eraldi. Koos rahalise preemiaga antakse laureaadile preemia tunnusmärk. Alates 2013. aastast on selleks messingust kera ("Jonnakas", mille autorid on Risto Tali ja Rait Siska). Kera on valmistatud trugimise meetodil, kaetud poleeriga ning raskuseks tinavalu. Kerale on söövitatud Eesti Kultuurkapitali logo elemendid ning graveeritud valdkonna või sihtkapitali nimetus, laureaadi nimi ja aastaarv. Eesti Kultuurkapitali aastapreemiate ja sihtkapitalide elutööpreemiate laureaadid saavad kuldse poleeriga 200 mm diameetriga kera.

Rahvakultuuri sihtkapitali elutööpreemia laureaadid 
 2014 – Igor Tõnurist (Eesti rahvarõivakultuuri väärtustamise ja edendamise eest)
 2015 – Ingrid Rüütel (pärimuskultuuri eestkõnelejale ja õpetlasele – eesti rahvakultuuri hoidmise ja arendamise eest)
 2016 – Ants Üleoja (Eesti koorimuusika vanameistrile, pikaajalisele õppejõule ja laulupidude üldjuhile)
 2017 – Liivi Soova (Eesti Rahvakunsti ja Käsitöö Liidu taaslooja ning käsitöö valdkonna edendaja)
 2018 – Olev Oja (tänuks kasvatamast põlvkondi dirigente, muusikaõpetajaid, koorilauljaid)
 2019 – Paul Bobkov (pikaajalise tegevuse ja panuse eest tantsuvaldkonnas)
 2020 – Ene Jakobson (Oma tantsi hoidagemme, Harju tantsi hakkagemme ... Tänukummardus isikupärasele rahvatantsumentorile, uute tantsude loojale, Sõlekese vaimsele emale.) 
 2021 – Ottilie-Olga Kõiva (viljaka töö eest folkloristina ning rahvus- ja rahvakultuuri tutvustajana ja talletajana)

Vaata ka 
 Eesti Kultuurkapitali aastapreemia -> Eesti Kultuurkapitali rahvakultuuri aastapreemia
 Eesti Kultuurkapitali rahvakultuuri sihtkapitali aastapreemia

Viited 

Eesti Kultuurkapital
Eesti rahvakultuur
Codor (laev, 1951)

Codor (vene keeles Кодор, ametliku latinisatsiooni järgi Codor, tõlkes tõenäoliselt 'Kodori') oli pärast Teist maailmasõda Soomes sõjakahjutasukuunarina ehitatud 3-mastiline puust purjelaev.

Ajalugu
Codor ehitati 1951. aastal Soomes Turus (Pansios) Laivateollisuus-laevatehases sõjakahjude korvamiseks NSV Liidule. Kokku ehitati Soomes sõjakahjudeks 91 puukuunarit, Codor oli selle tehase 38. laev (kogu sarja nr 78).

Ta teenis kuni 1982. aastani Leningradi kõrgema mereinsenerikooli õppelaevana.

1983. aastal viidi ta Kaspia merele ning tema kodusadamaks sai Bakuu. Kuni 1986. aastani viibis ta filmivõtete tõttu korduvalt Mustal merel. 

Hiljem ehitati ta ümber ujuvrestoraniks. Ta põles augustis 1999, pärast mida vrakk lammutati.

Film
Codor osales mitme NSV Liidu filmi võtetel, sealhulgas:
1982. aasta Lenfilmi mängufilm "Aarete saar" (vene keeles "Остров сокровищ"; Robert Louis Stevensoni raamatu "Aarete saar" järgi). Laevaga stseenid filmiti Läänemerel Põhja-Ingeri ranniku Zelenogorski lähedal
1985 Nõukogude ja Bulgaaria ühisfilm "Kapten Granti otsingul" (vene keeles "В поисках капитана Гранта"; bulgaaria keeles "По следите на капитан Грант"; Jules Verne'i raamatu "Kapten Granti lapsed" järgi). Laevaga stseenid filmiti Mustal merel
1986. aasta Kiievi Dovženko-nimelise filmistuudio mängufilm ""Piligrimi" kapten" (vene keeles "Капитан „Пилигрима“"; ukraina keeles "Капітан «Пілігрима»"; Jules Verne'i raamatu "Viieteistkümneaastane kapten" järgi). Laevaga stseenid filmiti Mustal merel

Viited

Välislingid

"Codor" Tallinna lahel. Foto: Gustav German, umbes 1985

Sõjakahjutasukuunarid
NSV Liidu laevad
Aserbaidžaani laevad
Õppelaevad
Kombornia

Kombornia on küla Poolas Podkarpacie vojevoodkonnas Krosno maakonnas Korczyna vallas. Kombornia asub Krosnost umbes 9 km idakirdes ja Rzeszówist 37 km lõunaedelas.

Podkarpacie vojevoodkonna külad
Rimšė

Rimšė (valgevene  Рымашы) on alev Leedus Ignalina rajoonis, Rimšė valla halduskeskus. Alev asub Ilgiai ja Alksnase järvede kaldal merepinnast 147 meetri kõrgusel. 

Rimšės on põhikool, postkontor ja raamatukogu. Sealne katoliku kirik valmis aastal 1803.

Elanikkond

Ajalugu 

Aastal 1514 mainiti esmakordselt Rimšė mõisa, mis kuulus Goštautastele. XVI sajandil oli see riigimõis, seejärel Zabžeziniškite omand. XVIII sajandil ja XIX sajandi algusaastatel kuulus see Plateritele, aga võõrandati novembriülestõusu järel.

Tsaariajal oli Rimšė ilma õigusteta alev. alevi kohta kasutati nimekujusid Яново ja Рымшаны. XIX sajandil avati seal kool.

Aastail 1920-1939 kuulus Rimšė Poola koosseisu. Nõukogude perioodil oli alev kohaliku kolhoosi keskasulaks.

Viited

Välislingid 

Alev portaalis vietoves.Lt

Ignalina rajoon
Leedu alevid
Leonid Lehtla

Leonid Lehtla (kuni 14. juunini 1937 Leonid Ivanov; 9. detsember 1916 Tallinn – 15. november 1977 Rakvere) oli eesti näitleja.

Ta lõpetas aastal 1938 Tallinna õhtukeskkooli, õppis aastatel 1943–1944 Tallinna Teatrikoolis ja aastatel 1944–1945 Draamateatri õpperühmas.

Ta mängis aastatel 1945–1946 ja 1950 Narva Teatris Paides. Aastatel 1946–1949 mängis ta teatris Vanemuine. Aastatel 1950–1953 ja 1957–1960 oli ta Rakvere Teatri näitleja (ta on viimases ka lavastanud). 

Aastatel 1953–1957 töötas ta Rakvere täitevkomitees kultuuriosakonna juhatajana.

Isiklikku 
Ta oli aastatel 1940–1955 abielus Magda Lehtlaga (neiuna Magda Priks) ja aastast 1962 Laine Kuulmaga.

Välislingid 
Leonid Lehtla Eesti Entsüklopeedia veebiversioonis

Lavastusi

Rolle 

Eesti näitlejad
Rakvere Teatri näitlejad
Eesti lavastajad
Eesti kultuurikorraldajad
Eestistatud nimega inimesed
Sündinud 1916
Surnud 1977